కామవర్ధిని రాగం

కామవర్ధిని రాగము కర్ణాటక సంగీతంలో ఒక రాగం ఇది 72  మేళకర్త రాగాల జాబితాలో 51వ రాగం. . దీనిని "పంతువరాళి"  అనే పేరుతో కూడా పిలుస్తారు. అయినప్పటికీ స్వచ్ఛతావాదులు దీనిని కామవర్ధినిగా పేర్కొనడానికి ఇష్టపడతారు. దీని అర్థం "కోరికను పెంచేది"

కచేరీ ప్రారంభంలో సాధారణంగా సంగీతకారులు  పాడటం వల్ల  ఈ రాగం బాగా ప్రాచుర్యం పొందింది. ఈ రాగాన్ని ముత్తుస్వామి దీక్షితుల కర్ణాటక సంగీత పాఠశాలలో "కాశీరామక్రియ" గా పిలుస్తారు. హిందూస్థానీ సంగీతంలో దీనికి సమానమైన రాగం "పూర్వి థాట్/పురియ ధనశ్రీ"

రాగ లక్షణాలు

 ఆరోహణ: స రిగా మ ప ధని స 
 (S R1 G3 M2 P D1 N3 S)
 అవరోహణ: సని ధ ప మగా రి స
 (S N3 D1 P M2 G3 R1 S)
ఈ రాగంలో వినిపించే స్వరాలు : శుద్ధ రిషభం, అంతర గాంధారం, ప్రతి మధ్యమం, శుద్ధ ధైవతం, కాకలి నిషాధం. ఈ సంపూర్ణ రాగం 15వ మేళకర్త రాగమైన మాయామాళవగౌళ రాగము నకు ప్రతి మధ్యమ సమానం.

రచనలు 
 గురువిణ గులామనాగువ తనక - పురందరదాసు 
 రఘువర నన్ను, శంభో మహదేవ, సరమేగని, అపరామ భక్తి, శోభానే, సుందర ధరదేహం, నిన్నే నేరా నమ్మి, శివ శివ శివ అనరాదా - త్యాగరాజు
 ఎన్న గాను రామ - భద్రాచల రామదాసు 
 రామనాథం భజహే, విశాలక్షీం విశ్వేసీం, సేనాపతె పాలయమాం - ముత్తుస్వామి దీక్షితులు 
 సరసాక్ష పరిపాలయ మామాయి, పరిపాలయ సరసిరుహ , సరోరుహాసన - స్వాతి తిరునాళ్
 శరణం తవ - మంగళంపల్లి బాలమురళీకృష్ణ
 శంకరి నిన్నే - మైసూరు వాసుదేవాచారి

తెలుగు సినిమా పాటలు

మూలాలు

మేళకర్త రాగాలు